**SCRM generalforsamling den 26. januar 2016.**

**Formandens beretning.**

1. **Årets forløb** startede med den årlige Nytårsparole den 6. januar 2015 – med BRUS og KRANSEKAGE - som markering af det nye år.

Herefter fulgte generalforsamlingen den 27. januar, hvor bestyrelsen blev valgt og sammensat som den ser ud d.d.

**Året har haft et forløb,** som traditionelt har været som tidligere, dog med et par nye tiltag, som måske kan skyldes bestyrelsens opfordring til at medlemmerne skulle komme ”ud af busken” og deltage i ide banken, og støtte bestyrelsen i arbejdet med aktiviteter.

Her tænker jeg bl.a. på Søren Andersens gode og positive arbejde med at planlægge

* MTB tur og
* Æbleskivetur

som begge blev positivt modtaget af alle.

1. **Den årlige – og traditionsrige - klubaften hos Fri Bike Shop** bragte atter et større antal medlemmer til forretningen og DAN kortene blev brugt flittigt.

Det er bestyrelsens opfattelse, at FBS havde et godt og positivt salg.

1. **Sæsonstart den 29. marts** med fælles morgenmad og ture rundt i nærområdet markerede ”nu er vi i gang”, og vinteren ligger bag os.
2. **Den traditionsrige Vandel-tur** – blev trods af et relativt lavt deltagerantal, og forrige års aflysning - gennemført som traditionen har været gennem mange år.

Deltager tallet var ikke helt på niveau med tidligere, men dog tilstrækkeligt til at turen kunne gennemføres.

Vi ser frem til at kunne gennemføre arrangementet igen år, og jeg henleder opmærksomheden på, at turen er flyttet til perioden omkring Kr. Himmelfartsdag med afrejse fra Slagelse onsdag den 4. maj om eftermiddagen og hjemkomst lørdag den 7. maj.

**Opslag med tilmeldingsinfo kommer snarest på klubbens hjemmeside.**

1. **Storebælts-/Lillebæltsløbet den 26. april** blev atter en fornem succes, hvor vi havde de 500 forhåndstilmeldte, som vi havde sat som øvre grænse. Heraf mødte imidlertid ”kun” 424 frem og heraf gennemførte 404 fordelt på H90 304, D90 37,H55 51 og D55 12.

Vi havde i forbindelse med arrangementet det held, at vi for første gang havde lejlighed til at råde over området, hvor Berg Auto tidligere havde udstilling, som parkeringsareal, hvilket lettede det vanlige parkerings kaos. Bestyrelsen håber, at få samme muligheder til dette års løb.

Vi glæder os over det sædvanlige gode samarbejde, som vi har fået etableret med de lodsejere, som bliver berørt af løbets geografi.

Igen blev både John Agertoft som jeg kontaktet af et antal deltagere, som alle udtrykte deres begejstring over arrangementet.

Det ligner en fast tradition, at KIA Slagelse, ved Torben Kjerulff, støtter SCRM med et antal køretøjer, er medvirkende til at lette vores muligheder for at servicere løbsdeltagerne.

Det er en passende lejlighed til at takke de mange velvillige medlemmer, som beredvilligt stiller op som hjælpere år efter år. Således også ved arrangementet i 2015.

**Mange tak til alle.**

1. **Dianalundturen til Ejby Havn** fik et ganske andet forløb end planlagt. Vejret drillede, og John Agertoft besluttede før afgang fra Dianalund, at det ville blive for belastende at køre til Ejby. Turen blev derfor ændret, så kaffe, kager, sandwichs m.v. blev serveret på havnen på Reersø, hvor vejret i øvrigt var ganske artigt – om end lidt blæsende.

**Mange tak til ”besætningen fra Dianalund”** for arrangementet.

1. **Den 14. juni arrangerede sygehusene Næstved, Slagelse og Ringsted** et såkaldt SYGEHUSLØB med henblik på at øge de sociale relationer mellem de tre sygehuse. SCRM havde – efter henvendelse fra Næstved Sygehus – tilbudt at støtte arrangementet med råd og vejledning i forbindelse med planlægning og tilrettelæggelse af ruten, herunder ansøgning til relevante myndigheder, samt afmærkning og briefing af poster.

John Hansen og formanden deltog på vegne af SCRM, og det er vores indtryk, at arrangørerne havde stor glæde af vores hjælp og støtte.

Arrangementet var – efter arrangørernes udsagn – en succes, om end der ikke var så mange deltagere, som man havde forventning om.

Om arrangementet skal gentages kender vi p.t. intet til.

1. **Madpakketuren den 28. juni,** var tilrettelagt af Søren Andersen, og gik til stranden syd for Kalundborg, og madpakkerne blev indtaget i det fri, hvor vinden var ”lettere generende”, men også den foregående dag havde sat sine mærker på enkelte deltagere. Der var bl.a. en enkelt, som tog sig en lur under opholdet.
2. **I forbindelse med klubarrangementet den 23. august støttede SPAR NORD,** i forbindelse med leje af en pølsevogn og pølser ad libitum fra Event Eksperten.

Et godt og særdeles nærende arrangement.

**Mange tak til Spar Nord.**

1. **Den 1. september** fik medlemmerne en briefing ved Bankdirektør Michael Bach Rasmussen, Spar Nord, om bankens tilbud til SCRM medlemmer.

1. **Afslutningsturen den 28. september** gik til Cafe Solsikken på havnen i Skælskør. En dejlig tur i skønt vejr, hvor cafeen diskede op med kaffe og lækre kager.
2. **Et yderst spændende foredrag den 3. november ved eventyreren Jens Alstrup** samlede et ganske pænt antal medlemmer, ligesom enkelte sponsorer mødte frem for at høre Jens Alstrups beretning om sine cykelture på tværs af Rusland.

Arrangementet var af pladsmæssige årsager henlagt til B73 klubhus på Hjorthøjvej.

1. **Som noget nyt arrangerede klubben medio november – efter forslag fra Søren Andersen** - gløgg-/æbleskive tur for MTB og landevejs cykler.

Planen var en tur rundt i terrænet for at samles på Fodsporet, hvor gløgg og ”skiver” skulle nydes under Guds åbne himmel.

Vejret artede sig desværre ikke fra sin bedste side. Den kolde og våde blæst resulterede i, at serveringen blev gennemført i klubhuset (senere Vest Hallens cafertria), hvor der var varme, hygge og de før nævnte lune æbleskiver og rigeligt gløgg blev sat til livs, og efterfølgende skyllet ned med lidt ”vådt fra dåse”!!!!

1. **Juleafslutningen første tirsdag i december** markerede, at vi kunne ønske hinanden glædelig jul og rigtigt godt nytår, - og på gensyn i 2016.
2. **Vores sponsorer** skal atter have en stor tak for deres støtte til klubben. Uden deres sponsorater ville vi ikke kunne opretholde den støtte til medlemmerne, som bestyrelsen er glade for at kunne opretholde. Vi glæder vi os over, at Fri Bike Shop, Wilson Kloakservice, RenVentilation, Din Tøjmand Otto Johansen, KIA og Spar Nord fortsat er sponsorer indtil 2017.

Det er endvidere glædeligt, at KIA, Slagelse, atter har givet tilsagn om at stille et antal køretøjer til rådighed i forbindelse med Storebæltsløbet 2016.

1. **Hjemmesiden:** 2015 blev året, hvor vi fik sat et nyt og meget informativt snit på vores hjemmeside. Der skal ikke lyde kritik af den tidligere hjemmeside, som John Agertoft har forvaltet med stor dygtighed gennem mange år. For et par år siden, købte vi et nyt design, som vel ikke helt levede op til vores forventninger, ligesom der til tider var problemer med opdatering m.v.

Vi har været heldige at have en ekspert blandt os, som har sat sit helt personlige præg, og en helt ny dagsorden for informationsniveauet med gode og ofte morsomme opdateringer.

Det er bestyrelsens opfattelse, at siden er blevet overordentlig populær blandt brugerne.

Jeg vil ved denne lejlighed opfordre medlemmerne til at benytte hjemmesiden som informationsplatform vedr. klubbens aktiviteter.

Mange tak til John Offersen for det gode arbejde, han udfører til gavn for alle, - både medlemmer, men også eksterne brugere.

1. **Jeg vil som afslutning på formandens beretning benytte lejligheden til at takke medlemmerne for jeres engagement og støtte ved diverse arrangementer året igennem.**

Hermed er min beretning i hænderne på dirigenten.

*Ib P. Jensen*

*formand*